Sklep predsednika Splošnega sodišča z dne 18. januarja 2018 – Strabag Belgium/Parlament

(Zadeva T‑784/17 R)

„Začasna odredba – Javna naročila gradenj – Predlog za izdajo začasnih odredb – Čakalni rok – Neobičajno nizka ponudba – Fumus boni juris – Nujnost – Tehtanje interesov“

1. Začasna odredba – Odlog izvršitve – Začasni ukrepi – Pogoji za izdajo – Fumus boni juris – Nujnost – Resna in nepopravljiva škoda – Kumulativnost – Tehtanje vseh zadevnih interesov – Vrstni red preizkusa in način preverjanja – Diskrecijska pravica sodnika za začasne odredbe (členi 256(1) PDEU, 278 PDEU in 279 PDEU; Poslovnik Splošnega sodišča, člen 156) (Glej točke od 22 do 24.)

2. Začasna odredba – Odlog izvršitve – Pogoji za izdajo – Nujnost – Presoja v sporu v zvezi z oddajo javnih naročil – Resna škoda – Zadostnost v primeru posebej resnega fumus boni juris zaradi očitne in resne nezakonitosti – Zahteva – Vložitev predloga za izdajo začasne odredbe v obdobju mirovanja pred sklenitvijo pogodbe z izbranim ponudnikom (člen 278 PDEU; Listina Evropske unije o temeljnih pravicah, člen 47; Uredba Evropskega parlamenta in Sveta št. 966/2012, člen 118(2) in (3); Uredba Komisije št. 1268/2012, člen 171(1)) (Glej točke od 26 do 28.)

3. Začasna odredba – Odlog izvršitve – Pogoji za izdajo – Fumus boni juris – Prima facie preizkus razlogov, navedenih v utemeljitev tožbe v glavni stvari – Tožba zoper sklep institucije o zavrnitvi ponudbe ponudnika v okviru javnega naročila – Tožbeni razlog, ki se nanaša na nepreučitev neobičajno nizke narave ponudbe – Razlog, ki ni na prvi pogled neutemeljen (člen 278 PDEU; Uredba Komisije št. 1268/2012, člen 151(1)) (Glej točke 30, 61, 63, 65 in 66.)

4. Javna naročila Evropske unije – Sklenitev pogodbe o naročilu na podlagi javnega razpisa – Neobičajno nizka ponudba – Obveznost naročnika, da ponudniku omogoči, da poda izjavo – Naročnikova preučitev neobičajne nizkosti ponudbe – Dejavniki, ki jih je treba upoštevati – Diskrecijska pravica naročnika (Uredba Komisije št. 1268/2012, člen 151(1)) (Glej točke od 33 do 36, 43 in 52.)

5. Začasna odredba – Odlog izvršitve – Začasni ukrepi – Pogoji za izdajo – Nujnost – Resna in nepopravljiva škoda – Dokazno breme, ki ga nosi stranka, ki predlaga izdajo začasne odredbe (člena 278 PDEU in 279 PDEU; Poslovnik Splošnega sodišča, člen 156(3)) (Glej točki 67 in 68.)

6. Začasna odredba – Odlog izvršitve – Pogoji za izdajo – Nujnost – Resna in nepopravljiva škoda – Finančna škoda – Presoja glede na okoliščine zadeve – Škoda, povezana z izgubo priložnosti za pridobitev javnega naročila – Obsežnost škode (člen 278 PDEU) (Glej točke od 73 do 76)

7. Začasna odredba – Odlog izvršitve – Pogoji za izdajo – Tehtanje vseh zadevnih interesov – Odlog izvršitve sklepa institucije o zavrnitvi ponudbe enega od ponudnikov v okviru javnega naročila – Obstoj fumus boni juris v zvezi z nepreučitvijo tega, da je neka ponudba neobičajno nizka – Možnost institucije, da to, da je ponudba neobičajno nizka, preveri hitro – Prevlada interesov izločenega ponudnika (člen 278 PDEU; Uredba Komisije št. 1268/2012, člen 151) (Glej točke 78 in od 85 do 88.)

Predmet

Predlog, ki temelji na členih 278 in 279 PDEU in s katerim se želi doseči, prvič, odlog izvršitve sklepa Parlamenta z dne 24. novembra 2017 o zavrnitvi ponudbe tožeče stranke in dodelitvi okvirnega naročila v zvezi s splošnimi tehničnimi storitvami za stavbe Parlamenta v Bruslju (Belgija) (javni razpis 06/D 20/2017/M036) petim ponudnikom, in drugič, da se odredi Parlamentu, da predloži različne dokumente.

Izrek

1. Izvršitev sklepa Evropskega parlamenta z dne 24. novembra 2017 o zavrnitvi ponudbe družbe Strabag Belgium in dodelitvi okvirnega naročila v zvezi s splošnimi tehničnimi storitvami za stavbe Evropskega parlamenta v Bruslju (Belgija) (javni razpis 06/D 20/2017/M036) petim ponudnikom, se odloži.

2. Predlog se v preostalem zavrne.

3. Sklep z dne 6. decembra 2017, Strabag Belgium/Parlament (T‑784/17 R), se razveljavi.